CELEX: C2006/036/41
Language: fi
Date: 2006-02-11 00:00:00
Title: Asia C-411/05: Juzgado de lo social no 33:n  14.11.2005  tekemällään päätöksellä esittämä ennakkoratkaisupyyntö asiassa Félix Palacios de la Villa vastaan Cortefiel Servicios SA, José María Sanz Corral ja Martín Tebar Less (väliintulijana Ministerio Fiscal)

11.2.2006   
            
            
               FI
            
            
               Euroopan unionin virallinen lehti
            
            
               C 36/20
            
         Juzgado de lo social no 33:n 14.11.2005 tekemällään päätöksellä esittämä ennakkoratkaisupyyntö asiassa Félix Palacios de la Villa vastaan Cortefiel Servicios SA, José María Sanz Corral ja Martín Tebar Less (väliintulijana Ministerio Fiscal)
   (Asia C-411/05)
   (2006/C 36/41)
   Oikeudenkäyntikieli: espanja
   Juzgado de lo social no 33 on pyytänyt 14.11.2005 tekemällään päätöksellä, joka on saapunut yhteisöjen tuomioistuimeen 22.11.2005, Euroopan yhteisöjen tuomioistuimelta ennakkoratkaisua asiassa Félix Palacios de la Villa vastaan Cortefiel Servicios SA, José María Sanz Corral ja Martín Tebar Less (väliintulijana Ministerio Fiscal) seuraaviin kysymyksiin:
   Onko yhdenvertaisen kohtelun periaatteen — jonka nojalla kielletään kaikki syrjintä iän perusteella ja joka on vahvistettu perustamissopimuksen 13 artiklassa ja direktiivin 2000/78 2 artiklan 1 kohdassa (1) — vastaisena pidettävä sellaista kansallista lainsäädäntöä (yleisen eläkeiän täyttymiseen liittyviä työehtosopimusmääräyksiä koskevan lain nro 14/2005 siirtymäsäännöksen 1 §:ää), jonka mukaan sellaiset työehtosopimuksilla vahvistetut, pakollista eläkkeelle siirtymistä koskevat ehdot ovat päteviä, joissa edellytetään maksuperusteisen vanhuuseläkkeen saamiselta ainoastaan sitä, että työntekijä on saavuttanut Espanjan valtion sosiaaliturvajärjestelmää koskevissa säännöksissä vahvistettujen edellytysten mukaisesti yleisen eläkeiän?
   Jos edelliseen kysymykseen vastataan myöntävästi:
   Velvoittaako yhdenvertaisen kohtelun periaate — jonka nojalla kielletään kaikki syrjintä iän perusteella ja joka on vahvistettu perustamissopimuksen 13 artiklassa ja direktiivin 2000/78 2 artiklan 1 kohdassa — tämän tuomioistuimen kansallisena tuomioistuimena olemaan soveltamatta nyt käsiteltävänä olevassa asiassa edellä mainitun lain nro 14/2005 siirtymäsäännöksen 1 §:ää?
   
      (1)  Yhdenvertaista kohtelua työssä ja ammatissa koskevista yleisistä puitteista 27 päivänä marraskuuta 2000 annetun neuvoston direktiivin 2000/78/EY (EYVL L 303, s. 16).